Det er vigtigt at alle kommer en tur under bruseren og vasker sig inden de tager badetøjet på og går ind for at svømme.
Hvis du vasker dig med badetøjet på, risikere du at der sætter sig sæberester fast i badetøjet. Sæbe ”æder” klor i bassinvandet. Slæber du sæberester med ind via dit badetøj, skal der derfor tilsættes mere klor.
Du skal vaske dig selv og dit hår, fordi din krop har en masse affaldsstoffer siddende, der kan være med til at forringe bassinvandets kvalitet og renhed. Vi vil gerne svømme i så rent vand som muligt - derfor skal du i bad før du tager badetøjet på og går ind for at svømme.
Der kan være trængsel under bruserne og vi opfordrer derfor til, at man træder et skridt til siden, mens man sæber sig ind, så en anden kan skylle sig imens. Vi kan godt dele bruserne.